กระแสโจ๊กเครื่องหนักๆตอนนี้กำลังฮิตแบบยังไม่ out นะคะ  สังเกตว่ามีสาขากระจายไปทุกหย่อมหญ้าเลย  อาจจะเนื่องจากคนนิยมเซลฟี่ share รูปใน social  การทานโจ๊กแบบเครื่องอลังการจึงเป็นไอเดียที่ตอบโจทย์ trend นี้ได้ดีค่ะ  

ร้านโจ๊กกระทะร้อนที่แอมมาลองชิมวันนี้ก็ถือเป็นอีกร้านที่เกาะกระแสหลักไปกับเค้าด้วย  แต่เปลี่ยน concept เดิมๆจากหม้อดินเผา  ที่เก็บความร้อนได้ไม่ค่อยนาน  เป็นหม้อลักษณะกระทะร้อน  ทำให้โจ๊กร้อนตลอดจนถึงคำสุดท้ายที่ทานค่ะ  

=-= สถานที่ตั้ง =-=

ร้านตั้งอยู่บนถนนพุทธมณฑลสายสองนะคะ  อยู่ริมถนนเลยติดกับตลาดเมตตาค่ะ  สามารถจอดริมถนน หรือจอดในลานของตลาดเมตตาแล้วเดินขึ้นมาก็ได้ค่ะ    การเดินทาง  ถ้ามาจากบรมราชชนนี้มุ่งหน้าไปศาลายา  ให้ขับเลี้ยวเข้าพุทธมณฑลสายสอง  ตรงมาประมาณ 500เมตร  ร้านจะอยู่ซ้ายมือเลยค่ะ  จุดสังเกตคือเลยทางลงสะพานข้ามถนนบรมราชชนนีมาเล็กน้อยค่ะ

=-= บรรยกาศ =-=

ลักษณะเป็นเพิงเปิดโล่ง  ไม่มีแอร์นะคะ  เป็นสไตล์โต๊ะไม้ๆ  เหมือนร้านริมถนนทั่วไป  แต่ตกแต่งใน theme ออกญี่ปุ่นเล็กน้อย  แต่ข้าวของเครื่องใช้ดูใหม่  ดูสะอาดใช้ได้เลยค่ะ  จำนวนที่นั่งรองรับได้ราวๆ 30 ที่ค่ะ

=-= เมนูที่ชิม =-=

- โจ๊กซุปมิโสะ (16B)☆☆☆  ลองตัวนี้เพราะยังไม่เคยทานที่ไหนค่ะ  ราคาโจ๊กเปล่าเริ่มต้นที่นี่จะอยู่ที่ 15-16 บาทนะคะแล้วแต่ว่าสั่งซุปอะไร  แอมเลือกใส่ topping เป็นหมูสับ(15B) หมูกรอบ(25B) และสาหรายฮิจิกิ (10B) ค่ะ

เสริฟมาจะใส่ในกระทะก้อนที่มีฐานไม้รองกันร้อน แล้วโรยขิง โรยสาหร่ายแห้ง   ดูเป็นอาหารญี่ปุ่นมากก  รสชาติแอมว่าน้ำซุปเค้าอร่อยใช้ได้ค่ะ  มีความเป็นมิโสะชัดเจน  ให้อารมณ์กินโจ๊กผสมกับซุปมิโสะแบบในร้านอาหารญี่ปุ่นทั่วไปอ่ะคะ  มันออกนวลๆหวานนิดเค็มหน่อย   เป็นรสที่เด็กๆน่าจะชอบนะคะ   ส่วนเครื่องแอมว่าหมูของเค้าอร่อยดีค่ะ  ชอบหมูกรอบมากก  เข้ากันนน  แต่ราคาอาจจะแพงไปนิดนึงค่ะ

- โจ๊กซุปต้มยำ (16B)☆☆☆ ชามนี้ของคนที่ไปด้วยค่ะ  สั่งมาลองเพราะอยากลองเทียบรสชาติกับโจ๊กเปิดหม้อ  แอมว่าน้ำซุปที่นี่คือต้มยำชัดเจนมาก  เผ็ดจัดจ้านนน   แบบอีกแบรนด์ดูรสเบาๆไปเลยค่ะ  ใครชอบต้มยำรสแซ่บๆขอให้ลองค่ะ  ส่วนแอมกินเผ็ดไม่เก่ง  ชิมไปก็มีเหงื่อแตก  ซดน้ำไปแก้วใหญ่ค่ะ 

โดยรวมเป็นร้านโจ๊กหนักเครื่องที่แอมชอบมากกว่าอีกแบรนด์ค่ะ  เพราะรสชาติเค้าโดดเด่นชัดเจนกว่า  นอกจากนี้ ตัวชามที่ทำให้อุ่นร้อนตลอดมันทำให้โจ๊กอร่อยขึ้นด้วย  (แอมเคยไปกินอีกเจ้าทานไปไม่ถึงครึ่งมันเย็นชืดแล้วอ่ะคะ  ส่วนตัวรู้สึกว่าโจ๊กไม่ร้อนไม่อร่อยอ่ะ)  ส่วนราคา topping บางอย่างจัดว่าไม่แพง  บางอย่างแพงไปนิด  แต่โดยรวมใช้ได้ค่ะ